Dar 27 a viz Genver diwezhañ e oa bet lañset war an ton bras arouez nevez « Bretagne » gant Jean-Yves Le Drian. Ne vern ar pezh a challer soñjal diwar-benn talvoudegezh ur merk evit Breizh,  diwar-benn braventez al logo-se peotramant an archant bras zo bet postet ennañ… Un dra a zo sur ha ne challomp ket degemer anezhañ : an arouez-se koulz hag al lechienn internet savet de vrudañ a zo divrezhonek penn-da-benn ! Deomp-ni eo splann an traoù : evel ma gane Alan Stivell, « Hep brezhoneg, arabat komz diwar-benn Breizh!.  Setu petra zo kaoz e kinnigomp dan holl dud, kevredigezhioù, strolladoù skrivañ evel en deus graet Aita ! evit sevel groñs a-enep an doareoù-mañ… Hiziv an deiz, pa vez anv deus  Breizh, pa vez dispignet archant foran e Breizh, e rank hor yezh kaout he flas !    Bezomp kantadoù o skrivañ da Jean-Yves Le Drian ta : presidence@region-bretagne.fr  pe choazh  Ao. Jean-Yves Le Drian Kuzul Rannvro Breizh 283, bali Jeneral Patton 35 711 ROAZHON